open-index/open-wikipedia-markdown huggingface dataset:
Argentina under Sommer-OL 1908

**Argentina under Sommer-OL 1908**. Det var én deltaker, en mannlig kunstløper, som konkurrerte for Argentina under Sommer-OL 1908 i London. Argentina vant ingen medaljer under OL i 1908, beste plassering var en sjuendeplass. 
  
## Medaljer

## Kilder
* Resultater og profilside  på sports-reference.com
Merle Jacob

**Merle Leotha Jacob** (født 11. juli 1963) er professor i forskningspolitikk ved Universitetet i Oslo og ved Lunds universitet.

Jacob er direktør for Senter for teknologi, innovasjon og kultur ved UiO, og professor ved Forskningspolitiska Institutet ved Ekonomihögskolan vid Lunds universitet. Hun tok doktorgraden i 1996 ved  Institutionen för idéhistoria och vetenskapsteori ved Göteborgs universitet med avhandlingen *Sustainable development : a reconstructive critique of the United Nations debate*.

## Referanser


## Eksterne lenker
Østerrike under Sommer-OL 1908

**Østerrike under Sommer-OL 1908**. Østerrike deltok i fire sporter, friidrett, fekting, svømming og tennis, under Sommer-OL 1908 i London. Østerrike kom på nittendeplass med en bronsemedalje.  

## Medaljer

## Medaljevinnerne
Simen Lieungh

**Simen Lieungh** (født 1960) er administrerende direktør i Odfjell Technology, en stilling han har hatt siden 2022.  Han var tidligere administrerende direktør i Odfjell Drilling fra 2010 til 2022. 

Tidligere var han leder i Aker Solutions. Lieungh er utdannet sivilingeniør i maskin fra Norges tekniske høgskole.

## Referanser
Tour Down Under 2009

**Tour Down Under 2009** var den ellevte utgaven av Tour Down Under. Rittet ble arrangeret i og rundt Adelaide fra 20. til 25. januar 2009. Det var andre gang rittet hadde ProTour-status. 18. januar gikk *Cancer Council Classic* som ikke talte med i sammendraget. Det ble vunnet av Robbie McEwen.

Alle 18 ProTour-lagene deltok, i tillegg til *Team UniSA-Australia*. Lance Armstrong debuterte for Astana i sitt første profesjonelle sykkelritt siden han la opp i 2005. Regjerende mester André Greipel startet med å vinne første etappe, men på 3. etappe fikk han en skulderskade og måtte bryte. Australieren Allan Davis, den eneste syklisten som har deltatt i alle utgavene av Tour Down Under, vant tre etapper og rittet sammenlagt.

## Etapper

### 1. etappe: Norwood–Mawson Lakes (140 km)

### 2. etappe: Stirling-[[Hahndorf]] (145 km)

### 3. etappe: Unley–[[Victor Harbor]] (136 km)

### 4. etappe: Burnside Village–Angaston (143 km)

### 5. etappe: Snapper Point–[[Willunga]] (148 km)

### 6. etappe: [[Adelaide]] City Council Circuit (90 km)

## Resultater
### Sammenlagt

### Klatrekonkurransen

### Poengkonkurransen

### Ungdomskonkurransen

### Lagkonkurransen

## Eksterne lenker
* 
*
22. serierunde i Premier League 2008/09

**22. serierunde i Premier League 2008/09** begynte lørdag 17. januar 16:00 med seks kamper. Hull City avslutta dagen hjemme mot Arsenal 18:30. Søndag 18. januar spilte West Ham United mot Fulham 14:30 og Tottenham mot Portsmouth 17:00. Runden ble avslutta mandag 19. januar 21:00 med Merseyside-derbyet mellom Liverpool og Everton på Anfield.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Telemarksveien

**Telemarksveien** eller **Telemarksvegen** finnes flere steder:

* Telemarksveien (Froland) – del av riksvei 41
* Telemarksvegen (Skien) – del av riksvei 36
* Telemarksveien (Vegårshei) – del av fylkesvei 415
* Telemarksvegen er også markedsføringsnavn på riksvei 41
Jakob Duncan

**Jakob Duncan** (død 1685 i Altona, begravet i Göteborg) var en dansk general av skotsk herkomst. Han kom under den skånske krig (1675–1679) til Danmark som anfører for en vervet styrke. Han ledet de danske styrkene i slaget ved Halmstad i 1676.

## Se også
*Duncan-krigen

## Referanser
Guams kvinnelandslag i fotball

**Guams kvinnelandslag i fotball** representerer Guam i internasjonal fotball.

Guam deltok i Asiamesterskap først i 1997, der de endte sist etter en stygg 0-21 mot Japan i tillegg til to andre tap. Guam greide imidlertid å komme seg noe i neste mesterskap, der de slo Hongkong. Ellers var resultatene noenlunde like, og Guam endte nest sist i sin gruppe. Etter å ha endt sist i de to neste mesterskapene, måtte Guam ut i kvalifisering for mesterskapet i 2006, der Guam endte sist i kvalifiseringsgruppen. Guam stilte ikke i kvalifiseringen til 2008. Imidlertid prøvde Guam å kvalifisere seg til den første østasiatiske mesterskapet, men Guam gikk på tre hederlige tap i kvalifiseringsgruppen. 

## Eksterne lenker
*
Tyrkia under Sommer-OL 1908

**Tyrkia under Sommer-OL 1908**. Det var én deltaker, en mannlig turner, som konkurrerte for Tyrkia i Sommer-OL 1908 i London. Tyrkia vant ingen medalje i disse lekene. 
  
## Medaljer
Sveits under Sommer-OL 1908

**Sveits under Sommer-OL 1908**. Det var én deltaker, en mannlig friidrettsutøver som konkurrerte i sleggekast, for Sveits under Sommer-OL 1908 i London. Sveits vant ingen medaljer under OL i 1908. 
  
## Medaljer
Eustace Miles

**Eustace Hamilton Miles** (født 22. september 1868, død 20. desember 1948) var en britisk sportsutøver som deltok i de olympiske leker 1908 i London.

Miles vant en olympisk sølvmedalje i jeu de paume i Sommer-OL 1908 i London. Han tapte finalen til Jay Gould II fra USA.

## OL-medaljer
* 1908  London -  Sølv i jeu de paume

## Referanser


## Eksterne lenker
*
Michael Eligal

**Michael Eligal** (født 1948) er en israelsk diplomat. Han var israelsk ambassadør i Norge fra 2009 til 2012.

Eligal har en mastergrad i samfunnsvitenskap fra Universitetet i Haifa, og tok også bachelorgraden samme sted. Han har også utdannelse fra det israelske forsvarets høyskole. 

Før han kom til Norge ledet han Vest-Europa-avdelingen ved det israelske utenriksdepartementet. Han har tidligere vært Israels ambassadør på Kypros, og hatt høye stillinger ved ambassadene i Spania, Mexico og Chile.

Han er født i Argentina, kom til Israel i 1963 og har spansk som sitt første språk. Utover dette snakker han hebraisk og engelsk.

## Kontroverser
Etter sin innsettelse kom ambassadør Eligal med kontroversielle uttalelser, hvor han beskyldte de norske legene Mads Gilbert og Erik Fosse for å ikke si sannheten om hva de opplevde under bombingen av Gazastripen rundt årsskiftet 08-09.

Michael Eligal har uttalt at radikale islamistiske grupperinger, blant andre, stod bak de voldelige opptøyene i Oslo. Disse uttalelsene kom noen dager etter hans innsettelse som ambassadør, som fant sted under hans første opphold i Norge.

## Referanser
Dvergjamne

**Dvergjamne** (*Selaginella selaginoides*) er en liten kråkefotplante i **[[Dvergjamnefamilien]]**. Det er en 3 – 10&nbsp;cm stor plante, gulgrønn, mjuk og vintergrønn. Den har krypende stengler med opprette greiner og enkeltstående opprette sporeaks. Millimeterstore kvasstannede blad. Dvergjamne har små hannlige sporehus øverst og noe større hunnlige sporehus nederst i akset. Den har Heterospori og er ofte brukt som et eksempel for å forklare frø og pollendannelse hos Frøplantene, som den regnes som en analog til.Dvergjamne vokser på fuktige steder (myrer) hovedsakelig på næringsrik og baserik grunn i hele landet til høyt i fjellet (1520 moh). Vokser ellers i Europa, Asia og Nord-Amerika.
## Eksterne lenker
*
Gullhella

**Gullhella** er et boligområde og en grunnkrets på Blakstad i Asker kommune. Området ligger langs Røykenveien om lag fire kilometer fra Asker sentrum. Grunnkretsen Gullhella dekker bare den nordlige delen av det som ellers regnes til boligområdet Gullhella, og i tillegg også Nordre Gullhella boligfelt med Korpåsen. Den sørlige delen av boligområdet Gullhella hører til grunnkretsen Kodalen.

Fra gammelt av hørte det området som i dag er kjent som Gullhella til Blakstad gård. Her lå flere husmannsplasser med egen jord. Da Gullhella holdeplass åpnet i 1937 ble dette et populært hytteområde for folk fra Oslo. I dag er Gullhella et etablert boligområde med høy andel av eneboliger, mange bygget på 1960- og 1970-tallet. 

Opprinnelsen til navnet «Gullhella» er ikke kjent. En forklaring er at forstavelsen kommer av gul farge, mens endelsen helle betyr flatt berg. Det finnes store flate svaberg oppe på den nærmeste delen av Vardåsen, som kan skinne gult ved lav sol. En mulighet er at navnet stammer fra disse. Det området som i dag er kjent som Gullhella ligger på sedimentært berg, så navnet kan neppe stamme fra dette. 

Ifølge stedsnavnsgranskeren Oluf Rygh er åsen Gullhella ligger på sannsynligvis den samme som tidligere het «Eidsberg». Åsen, som skal ha hentet dette navnet fra eidet mellom Bondivann og Gjellumvannet, ble i så fall solgt fra Gui til Blakstad mens Eid gård lå under Gui på 1500-tallet. Når navnet «Gullhella» overtok er usikkert, men i en rapport fra en delingsforretning på Blakstad gård fra 1849 refereres det i hvert fall til «den saakaldte Guldheldveien».

## Referanser


## Litteratur
* Sigurd Engelstad: *Blakstad i Asker. Gården og slekten*, Oslo 1958
* Lars Thue: *Asker 1840-1980*, Universitetsforlaget 1984, ISBN 82-00-06345-3
* Halvard Torgersen: *Asker - Bidrag til bygdas gårdshistorie*, 2. utg., Grøndahl & Søn, Oslo 1941
* Gullhella vel:  
* O. Rygh: Gaardnavne i Akershus Amt, Bjørn Ringstrøms antikvariat, Oslo 1999, ISBN 82-90520-33-6
Liora Herzl

**Liora Herzl** (født 1954 i Tel Aviv) er en israelsk diplomat. Hun var Israels ambassadør i Norge fra 2001 til 2005.

Herzl er utdannet i statsvitenskap fra Universitetet i Tel Aviv. I 1978 gikk hun inn den israelske utenrikstjenesten. Hun tjenestegjorde deretter blant annet i USA og Nederland, i tillegg til i flere høyere stillinger i utenriksdepartementet i Jerusalem.

Herzl har familiebakgrunn fra Romania, Litauen, Ukraina og Tyskland, og er i slekt med Theodor Herzl.

## Referanser


## Eksterne lenker
*  «Israels ambassadør i Oslo, Liora Herzl, takker av» i Norge IDAG
Gymnaslærer Pedersens beretning

***Gymnaslærer Pedersens beretning om den store politiske vekkelsen som har hjemsøkt vårt land *** er en roman av den norske forfatteren Dag Solstad, utgitt i 1982. Romanen ble filmatisert i 2005 med tittelen *[[Gymnaslærer Pedersen]]*.

Hovedpersonen *Knut Pedersen* forteller i tilbakeskuende perspektiv om sine år som lektor og AKP-medlem i Larvik, fra 1968 av. Romanen skildrer både arbeidet som lektor og partiaktivist, hans kjærlighetshistorie med legen og partifellen *Nina Skåtøy*, og gir en bred analytisk skildring av de endringene som foregikk i det norske samfunnet i disse årene. Romanen er skrevet med ironi, distanse og surrealistiske episoder.

Romanen har, med en viss urette, blitt oppfattet som forfatterens oppgjør med sin tilknytning til AKP. Likevel er ikke romanen først og fremst et politisk selvoppgjør, snarere er den et stykke sorgarbeid, der «den store politiske vekkelsen» kanskje mer blir hyllet, enn utlevert til ironisk spott.

*Gymnaslærer Pedersens beretning...* ble i en Dagbladet-serie sommeren 2006 kåret til en av de 25 beste romanene fra de siste 25 år, og den inngår i Norsk litteraturfestivals kanon på 25 bøker, presentert i 2007. Boken er oversatt til svensk, dansk, nederlandsk og tyrkisk.

## Referanser


## Eksterne lenker
* 
* Utgaven fra 1992 hos Nasjonalbiblioteket.
Lusa A2

**Lusa A2** er en kompakt maskinpistol fra designet av INDEP i Portugal.

Den ble designet i 1983 og var i utgangspunktet tilsiktet militært bruk, men brukes også til sikkerhetsstyrker og politi. Den har blitt markedsført blant annet mot livvakter og spesialstyrker. Det ble brukt av portugisisk politi, men etter økonomiske problemer i 1992 byttet de etter hvert over til Heckler & Koch MP5-maskinpistoler.

I 2004 ble alt utstyr og produksjonsrettigheter solgt til Stan Andrewski, eier av Stan's Gunsmithing i New Hampshire, Jerry Prasser, eier av Recon Ordnance i Wisconsin, og Ralph Dimicco, medeier av Riley's Gun Shop. Selskapet fikk navnet LUSA USA. Selskapet er godkjent for salg av halvautomatiske skytevåpen til sivile, og helautomatiske skytevåpen til politi-og militærstyrker.

Fra 2006 kan man få kjøpt konversjonssett i kaliber .22 Long Rifle og .40 Smith & Wesson til Lusa A2, samt lyddempere produsert av  John's Guns.

## Eksterne lenker
*
United Nations Truce Supervision Organization

**United Nations Truce Supervision Organization (UNTSO)** er en FN-organisasjon som ble opprettet i 1948 med hovedkvarter i Jerusalem. Mandatet ble gitt i Sikkerhetsrådets resolusjon nr. 50, vedtatt 29. mai 1948. UNTSO er FNs eldste fredsbevarende operasjon. Formålet med organisasjonen er å sørge for militær kommandostruktur blant FNs forskjellige fredsbevarende styrker og observatører i Midtøsten.

Per 31. august 2017 hadde UNTSO 149 militærobservatører støttet av et sivilt personale på 82 internasjonale og 133 lokalt ansatte.

## Referanser


## Eksterne lenker
* 
* UNTSO, offisielt nettsted
* UNTSO – United Nations Truce Supervision Organization, United Nations Peacekeeping
Amos Nadai

**Amos Nadai** (født 26. mars 1948 i Oradea i Romania) er en israelsk diplomat. Han har siden 2007 vært Israels ambassadør til Folkerepublikken Kina. Nadai var Israels ambassadør til Norge fra 1997 til 2001.

Nadai kom til Israel i 1951. Han gjennomførte førstegangstjenesten fra 1966 til 1968, og studerte juss ved Det hebraiske universitetet i Jerusalem fra 1970 til 1974. Han arbeidet deretter ved ambassaden i Paris 1975-76, som underdirektør for sikkerhet i det israelske utenriksdepartementet 1977-81, og ved ambassaden i Tokyo 1981-86. Nadai var så direktør for finans i utenriksdepartementet 1986-88, før han tjenestegjorde ved ambassaden i Bangkok 1988-91. Han hadde deretter diverse stillinger i utenriksdepartementet, før han ble Israels ambassadør til Norge og Island i 1997. Denne stillingen hadde han frem til 2001.

## Referanser
Otto Scheff

**Otto Scheff** (født 12. desember 1889 i Berlin, død 26. oktober 1956) var en østerriksk svømmer og vannpolospiller som deltok i de olympiske leker 1908 i London og 1912 i Stockholm.

Scheff vant en olympisk bronsemedalje i svømming under Sommer-OL 1908 i London. Han kom på tredjeplass på 400 meter fri bak Henry Taylor fra Storbritannia og Frank Beaurepaire som konkurrerte for Australasia. På 1500 meter fri ble han nummer fire og på 100 meter fri ble han utslått i semifinalen.

Fire år senere, under Sommer-OL 1912 i Stockholm, var han med på det østerrikske vannpololaget som kom på fjerdeplass i vannpoloturneringen.

Scheff deltok også under Ekstralekene 1906 i Athen. Han vant 400 meter fri og kom på tredjeplass på 1 mile frisvømming. Han var med på det østerrikske stafettlaget som ble nummer seks på 4 x 250 meter fri.

## OL-medaljer
* 1908  London -  Bronse i svømming, 400 meter fri
* (1906  Athen -  **Gull** i svømming, 400 meter fri)
* (1906  Athen -  Bronse i svømming, 1 engelsk mile)

## Referanser


## Eksterne lenker
*
Michael Shiloh

**Michael Shiloh** (født 1934) er en israelsk diplomat. Shiloh var Israels ambassadør til Norge fra 1994 til 1997.

Shilohs foreldre kom fra Tyskland, men flyktet fra landet etter Hitlers maktovertagelse. Etter å ha bli nektet adgang til Palestina på grunn av at de ikke kunne dokumentere formue ventet en omflakkende tilværelse i halvannet år, før de kunne bosette seg i Tel Aviv.

Shiloh begynte yrkeslivet som lærer ved voksenundervisningen, før han gikk inn i diplomatiet som niogtyveåring. Han var deretter stasjonert i New York, Tokyo, Bonn og Boston, før han ble nestleder ved den israelske ambassaden i Washington D.C.

## Referanser
Terrengløp

**Terrengløp** er en løpsøvelse innen friidrett med varierende distanser. Løpene løypa følger vei, sti eller jevn mark i et vekslende og småkupert terreng. Øvelsen var olympisk øvelse for menn i 1912, 1920 og 1924 (individuelt og lag), men er siden tatt ut av OL-programmet.

## Internasjonalt
Det første internasjonale mesterskapet i terrengløp ble holdt i 1903. For kvinner kom det første løpet i 1967. Mesterskapene kårer mestere både individuelt, ofte på en kortere og en lengre distanse, og for lag. Offisielt VM har vært arrangert siden 1973 sanksjonert av Det internasjonale friidrettsforbundet (IAAF). Grete Waitz vant fem mesterskap (1978–81, 1983) og Ingrid Kristiansen ett (1988).

## Norgesmesterskap
NM i terrengløp for menn er arrangert fra 1913, og for kvinner siden 1964. NM for lag er arrangert fra 1976. Flest norgesmesterskap blant herrene har Pål Benum med sine 7 titler for klubben BUL, mens Grete Waitz fra Vidar har flest på damesiden med hele 14 norgesmesterskap. Flere forskjellige distanser har vært benyttet både individuelt og i stafett, men per 2012 løpes individuelt 3&nbsp;km og 10&nbsp;km for menn, 2&nbsp;km og 6&nbsp;km for kvinner, samt terrengstafett.

Terrengløp er et alternativ som konkurransesport for langdistanseløpere, langrennsløpere, skøyteløpere. Blant mottakere av Egebergs Ærespris er det flere eksempler på langrennsløpere som har prestert på høyt nivå i terrengløp, som Oddvar Brå, Anders Aukland og Kristin Størmer Steira. Andre utøvere fra andre idretter som har vunnet NM-medalje i terrengløp er
orienteringsløperene Håvard Tveite og Jon Tvedt, og langrennsløperne Geir Skari, Kristin Mürer Stemland, Grete Ingeborg Nykkelmo og Didrik Tønseth.

## Mosjonsløp
En rekke mosjonsløp går også som terrengløp, og det er en av øvelsene i militær femkamp og siste øvelse i moderne femkamp. Motbakkeløp, fjelløp og skogsløp er terrengløpsformer. Noen slike løp er

* Birkebeinerløpet
* Svalandsgubben
* Nordmarkstraveren
* Skåla 1848 meter rett opp
* Stoltzekleiven opp
* Ulriken Opp

**Nettsider med oversikt over norske terrengløp**

Sidespor.no - guider og terminliste til Norges beste konkurranser i terrengløp

Rippel.run - oppdag nye løpeopplevelser 

Kondis.no terminlista

RunAgain.com - søk i over 3500 løp 

## Helsefremmende trening
I hovedsak skiller løping i terreng seg fra løp på flatt underlag ved at flere muskelgrupper aktiveres for å kontrollere balanse og fremdriften på ulendt underlag. Ensidig trening på asfalt eller kunstdekke kan medføre slitasjeskader i større grad enn terrengløp. I tillegg kan det være generelt skadeforebyggende at stabiliserende muskelgrupper trenes.

Løpstrening i ujevnt terreng utøves som naturlig intervall. Holder utøveren et forholdsvis jevnt tempo vil terrenget avgjøre hvilken intensitet som kreves.

## Se også
* Skogsløp med skyting, en variant av terrengløp kombinert med skyting

## Referanser
Folketeateret

**Folketeateret** er et privatdrevet sceneproduksjonsselskap som holder til i det gamle, offentlig drevne teaterhuset i Folketeaterpassasjen mellom Storgata og Youngstorget i Oslo. Inntil 2008 huset lokalene Den norske opera, som da flyttet til sin nye bygning i Bjørvika. I mars 2009 åpnet Folketeateret som et privat teater.

Salen har idag  sitteplasser, og er dermed Norges største teater.

## Ledelse
Hilde Lystad var det nyoppussede, privatiserte teaterets første direktør.

Knud Dahl har vært det private teaterselskapets direktør siden høsten 2011.

## Fredet bygg og arkitektonisk uttrykk
I desember 2009 ble Folketeaterbygningen fredet av Riksantikvaren. Ifølge Riksantikvaren var begrunnelsen blant annet at Folketeateret har «et av de mest gjennomførte eksemplene på art deco-stil i Norge». Art deco-stilen går blant annet igjen i teaterets mange lysekroner, detaljer i metall og glass, og bruken av marmorering på søyler og overflater. I salen henger en svær lysekrone fra Folketeateret sto ferdig i 1935. Selve salen har et tradisjonelt preg med 1401 røde plysjseter fordelt på orkesteret, balkongen og to losjer, én på hver side av salen. Ved Krohg Bar i andre foajénivå ligger et av teaterets finere rom, Krohgsalen, med veggmalerier av Per Krohg og møbler i tradisjonell stil.

## Forestillinger ved Folketeateret
Folketeateret setter hvert år opp en rekke forestillinger, blant annet musikaler, konserter, stand-up-forestillinger og TV-produksjoner. 

### Musikaler
Gjennom året er det musikalene som står for flesteparten av teaterets forestillinger. Selskapet Scenekvelder, teaterets husproduksjonsselskap, har etter premieren på *[[My Fair Lady]]* i 2013 satt opp en lang rekke musikaler på Folketeateret.

### Andre forestillinger
I tillegg til musikaler settes det også opp en rekke andre forestillinger ved teateret gjennom året. Komikere som Dara O'Briain, Russel Howard, Jim Gaffigan, Sarah Milican, John Cleese, Russel Brand og Trixie Matell har blant andre stått på scenen. *Werq the World*, et varietéshow med innslag fra dragqueens kjent fra blant annet *[[RuPaul's Drag Race]]*, har inntatt Folketeateret ved flere anledninger, og det samme har Oslo fagottkor med forestillingene *God jul og fagott nytt år*. Brødreduoen Ylvis' humor-talkshow *[[I kveld med YLVIS]]* ble flyttet fra Riksscenen i Oslo til Folketeateret i sine siste to sesonger. I 2018 ble det kjent at *[[Reisen til Julestjernen]]* skulle flyttes til Folketeateret høsten 2020 etter å ha blitt spilt på Nationaltheatret i nesten 100 år. Forestillingen skulle etter planen ha premiere 11. november, men på grunn av restriksjoner gjeldende arrangementer som følge av koronaviruspandemien ble forestillingen først flyttet til desember og deretter til januar og februar 2021.

## Referanser


## Eksterne lenker
Joel Alon

**Joel Alon** (født **Károly Brichta**; 1935–2025) var en israelsk diplomat. Han var Israels ambassadør til Norge fra 1990 til 1994.

Da Ungarn begynte jødeforfølgelsene i 1944, ble Alon sammen med tvillingbroren Andras og moren deportert til Auschwitz-Birkenau, hvor Josef Mengele, som var spesielt interessert i «eksperimenter» på tvillinger, var leirlege. Grunnet krigens slutt ble det med noen få «undersøkelser» hos Mengele, og i mai 1945 kunne familien reise hjem til Ungarn. Også Alons far overlevde Holocaust, etter at han hadde rømt fra tysk tvangsarbeid. I august 1945 reiste familien illegalt ut av Ungarn, og 1949 fikk de tatt seg fra Bari til Israel.

Etter at han var ambassadør i Norge ble Alon Israels ambassadør til Ungarn.

## Utmerkelser og hedersbevisninger
*  Mellomkors (tilsv. Kommandørkors) av Republikken Ungarns fortjenstorden (1999)
* Æresborger av Budapests 4. distrikt, Újpest (1998)

## Referanser


## Eksterne lenker
*  «Joel Alon» i ''Újpest Lexikon''
Liechtensteinisches Gymnasium

**Liechtensteinische Gymnasium** (**LG**) er et gymnasium i Vaduz i Liechtenstein. Det ble åpnet i 1937 av Maristen-Schulbrüder som privatskolen «Collegium Marianum». Jenter fikk ikke gå der før på slutten av 1960-tallet. Siden 1981 har skolen blitt drevet av staten Liechtenstein. Antallet elever steg fra midten av 1980-tallet og har deretter vært på ca.  740 stk.
Huallaga (elv)

**Huallaga** er ei elv i Peru. Den er ei sideelv til Marañón, som er en av Amazonas' tilløpselver. Blant de tidligere navnene på denne elva er *Guallaga* og *Rio de los Motilones*. Huallaga har utspring på østsiden av Andesfjellene i det sentrale Peru, og munner ut i Marañón før denne løper sammen med Ucayali og danner elva Amazonas. De største sideelvene er Monzón, Mayo, Biabo, Abiseo og Tocache. Over nesten hele sin lengde er Huallaga ei stri elv som renner gjennom en rekke dype kløfter og juv. Nedbørfeltet er om lag .

## Referanser
Lars Romundstad

**Lars Sverkeson Romundstad** (1885&ndash;1961) var en norsk gårdbruker og Bondeparti-politiker fra daværende Straumsnes kommune på Nordmøre. Han var stortingsrepresentant før Møre og Romsdal i fem perioder fra 1928 til 1949, og ordfører i Straumsnes i 9 år. 

Romundstad var utdannet fra Møre fylkes landbruksskule 1905–1906. Han arbeidet som gårdbruker hele sitt yrkesaktive liv, og var også kasserer i Straumsnes sparebank 1921–1928.

Romundstad satt i kommunestyret i Straumsnes fra 1919 til 1934, og i periodene 1922–1925, 1925–1928 og 1931–1934 var han ordfører. Han var også kretssekretær i Norges bondelag fra 1919 til 1928, formann i Møre og Romsdal Bondeparti fra 1939 til 1949, formann i Skog- og vassdragskomiteen på Stortinget fra 1945 til 1950, og styremedlem i Norges Bank, avdeling Kristiansund fra 1945 til 1959.

Han falt ut av Stortinget ved stortingsvalget 1949 etter at sekretæren i Møre og Romsdal Bondeparti glemte å levere inn valglisten i tide, slik at partiet ikke fikk stille til valg i denne valgkretsen.

## Referanser




## Eksterne lenker
*
Morten Brørs

**Morten Brørs** (født 28. juli 1973 i Beitstad) er en norsk tidligere langrennsløper som representerte Steinkjer Skiklubb.

Brørs oppnådde sine beste resultater i sprintlangrenn. Han vant sitt første renn i verdenscuprenn i Kitzbühel i sesongen 1999/2000, og gikk samme sesong til topps sammenlagt i sprintverdenscupen. Året etter vant han sin andre og siste verdenscupseier i tsjekkiske Nové Město. Denne sesongen endte han på fjerdeplass sammenlagt i verdenscupen.

Morten Brørs la opp etter sesongen 2003/2004.

## Verdenscupseire

## Referanser


## Eksterne lenker
*
Nové Město na Moravě

**Nové Město na Moravě** (utt: Nåve Mnjestå; ; tysk: *Neustadt in Mähren*) er en by som ligger 600 m over havet og ca. 170 km sørøst for Praha, i regionen Vysočina midt i Tsjekkia. Byen har ca.  innbyggere og er det ledende vintersportsstedet i landet. De har en lang skitradisjon i området med konkurranser fra 1934. Området brukes også til sykling og turgåing om sommeren.

## Referanser


## Eksterne lenker
*
Morsmelk

**Morsmelk** er den melken pattedyr av hunnkjønn produserer i en periode etter en fødsel. Det utgjør den primære næringskilde for nyfødte inntil de blir i stand til å innta fast føde og fordøye et bredere spekter av matprodukter.

Sammensetningen av morsmelk kan variere noe fra individ til individ, men morsmelken gir nok energi og næringsstoffer til avkommet (unntatt vitamin D) frem til seks måneders alder. Et spedbarn kan drikke mye morsmelk, over en liter per døgn, men dette varierer både fra spedbarn til spedbarn og i løpet av spedbarnsperioden.

## Beskyttende egenskaper
I tillegg til næringsstoffer inneholder morsmelk en rekke stoffer som beskytter barnet mot infeksjoner og styrker immunforsvaret. Morsmelk inneholder også stoffer som bidrar til utvikling av barnets nervesystem og beskytter mot utvikling av overvekt og fedme. 

Trolig beskytter morsmelk også mot utvikling av diabetes og høyt blodtrykk hos mennesker. Det er indikasjoner på at morsmelk kan redusere risikoen for cøliaki, barnekreft, krybbedød, Crohns sykdom og ulcerøs kolitt. Grunnlaget for å vurdere om morsmelk beskytter mot utvikling av lidelser som allergi, astma eller hjerte- og karsykdommer, er for usikkert til å kunne konkludere. 

Norske helsemyndigheter anbefaler at spedbarn fullammes i seks måneder og ammes videre til de er minst ett år.

Barnedødeligheten skal ha tiltatt i Norden etter at kristendommen var innført; delvis fordi personlig hygiene ble dårligere på grunn av kirkens bluferdighetsideal, men også fordi antikkens oppfatning av morsmelk som giftig første tiden etter fødselen vant utbredelse. I stedet fikk nyfødte øl og grøt som de ikke er i stand til å fordøye ordentlig.

## Miljøgifter i morsmelk
Morsmelk virker beskyttende på avkommets helse. Men morsmelk kan inneholde miljøgifter mora har fått i seg gjennom mat, luft, vann og hud. Vitenskapskomiteen for mattrygghet publiserte 12. desember 2013 rapporten *Nytte- og risikovurdering av morsmelk for barns helse*. Her vurderte man forskning om morsmelkens positive egenskaper opp mot mulige negative effekter som miljøgifter i morsmelk kan ha. Vitenskapskomiteen konkluderte at nåværende nivåer av miljøgifter i morsmelk innebærer liten risiko for barnets helse, og fordelene med morsmelk er større for barnet enn risikoen fra miljøforurensninger. Mengden av flere typer miljøgifter i morsmelk har også falt merkbart i senere år.

## Referanser


## Eksterne lenker
*
Kong Hamlet

**Kong Hamlet** (også omtalt som **Gamle Hamlet**) er en rollefigur fra William Shakespeares tragedie *[[Hamlet]]*. 

Kong Hamlet må ikke forveksles med sønnen Prins Hamlet, som er skuespillets sentrale rollefigur. I rollelisten er Kong Hamlet oppført som «**Gjenferdet**», og listes opp helt til sist. Kongen har blitt myrdet rett før stykkets handling begynner og flakker hvileløst rundt i etterlivet på grunn av denne uretten. Han er løst basert på en legendarisk jysk høvding ved navnet Horwendill, som dukker opp i *[[Lejrekrøniken]]* og i Saxo Grammaticus' krønike *[[Gesta Danorum]]*.
Yehiel Yativ

**Yehiel Yativ** (hebraisk: ****, født 1936 i Jerusalem) er en israelsk diplomat. Hun var Israels ambassadør i Norge fra 1987 til 1990.

Yativ var stasjonert i Oslo (1975–79), India, Sierra Leone og Tyrkia før hun ble ambassadør i Norge. Hun har også tjenestegjort i det israelske utenriksdepartementet i Jerusalem, og var engasjert i forhandlingsprosessen mellom Israel og Libanon i 1982-83.

## Referanser
Prins Hamlet

**Prins Hamlet** er hovedpersonen i William Shakespeares tragedie *[[Hamlet]]*. Han er prins av Danmark, nevø av tronraneren Claudius og sønn av den avdøde kong Hamlet. Gjennom skuespillet grubler Hamlet på om/hvordan han skal hevne seg på Claudius for drapet på hans far, og sliter selv med galskap gjennom fortellingen. Mot slutten av skuespillet har Hamlet forårsaket døden til sin kjære Ofelia, sin mor Gjertrud, sin onkel Claudius, sin fremtidige svoger Laertes, sin fremtidige svigerfar Polonius og sine to barndomsvenner, Rosenkrantz og Gyldenstern. Hamlet er selv den siste rollefiguren i stykket som dør.

## Referanser
Kong Claudius

**Kong Claudius** er en rollefigur fra William Shakespeares tragedie *[[Hamlet]]*. Han er broren til Kong Hamlet, andre ektemannen til Gjertrud og onkelen til Hamlet. Claudius erobret tronen ved å drepe sin egen bror med gift, og deretter ektet han den avdøde kongens enke. Han er løst basert på den jyske høvdingen Feng, som dukker opp i *[[Lejrekrøniken]]* og i Saxo Grammaticus sin krønike *[[Gesta Danorum]]*.

## Referanser
Israels ambassade i Oslo

**Israels ambassade i Oslo** er Staten Israels diplomatiske representasjon til Norge. Ambassaden dekker også Island. Ambassadebygningen har adresse Parkveien 35, og ligger like bak Slottet.

Ambassadebygningen er fra 1892, og er under byantikvarens beskyttelse. Ambassaden holdt tidligere til i Drammensveien 82C, og flyttet til dagens lokaler i mars 2000. Fram til 1960 var representasjonen gjennom Israels ambassade i Stockholm.

Avi Nir-Feldklein var ambassadør fra 22. september 2022 til oktober 2024. Nir-Feldklein ble hjemkalt etter Norges anerkjennelse av Palestina 28. mai 2024. 

Lillehammerdrapet i 1973 førte til at en sikkerhetsattaché ble utvist.

## Liste over israelske ambassadører til Norge
Listen er ikke komplett, årstallene merket med «(?)» er usikre

Ambassaden ledes fra 10. august 2025 av chargé d'affaires Eytan Harry Halon.

## Referanser


## Eksterne lenker
* 
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Israel og Norge (arkivert nettside)
* Embassypages.com om ambassaden
Kirkenær skole (Ringsaker)

**Kirkenær skole** er en middels stor barneskole som ligger i Furnes, like utenfor Hamar. Kirkenær er den største barneskolen i Furnes og har 170 elever.

## Eksterne lenker
* Ringsaker kommune: Kirkenær skole
Afrikamesterskapet i fotball for kvinner 1991

**Afrikamesterskapet i fotball for kvinner 1991** var den første gjennomføringen av Afrikamesterskapet i fotball for kvinner. Mesterskapet ble gjennomført som en ren cup, der lagene møttes hjemme og borte. Mesterskapet ble preget av mange forfall, og i realiteten var det bare 4 lag med i mesterskapet. Vinneren kvalifiserte seg til VM.

## Sluttspillet
### Oversikt

### Kvartfinaler

### Semifinaler

### Finale

## Eksterne lenker
* Resultater fra RSSSF.com
Lyst urtefly

**Lyst urtefly** (*Platyperigea montana*) er en sommerfugl som tilhører familien nattfly (Noctuidae).

## Utseende
Et middelsstort (vingespenn 26 – 31 mm), kraftig, lysgrått nattfly. **Forvingen** er lysgrå, ofte med et litt blålig skjær, vanligvis bare med utydelig mønster. Det er gjerne 3 – 4 små, svarte flekker ved forkanten, enkelte ganger fortsetter disse som mørke siksak-tverrbånd. Nyremerket er ikke tydelig, men har 3 – 4 små, hvite flekker i bakkant. Langs ytterkanten av vingen går det en oppbrutt, svart linje, en slik finnes også i ytterkanten av den midtre del av bakvingen. **Bakvingen** er hvit, noen ganger med litt gråaktig bestøvning.

## Levevis
Arten kan finnes i mange ulike habitater, men helst i åpne områder. Larven lever på ulike lave planter. Den overvintrer i en kokong i bakken. De voksne sommerfuglene flyr i juli – august, av og til til begynnelsen av september.

## Utbredelse
Arten finnes i Nord-Europa og i noen fjellområder lenger sør (Alpene, Appenninene) og videre østover til Sentral-Asia. I Norge er den utbredt i indre strøk av Sørlandet og Østlandet, sjeldnere ved kysten, og finnes dessuten i indre Sogn.

## Kilder
* Norges sommerfugler – Lyst urtefly http://www.toyen.uio.no/fagene/zoologi/insekter/norlep/noctuidae/montana.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/platyperigea_montana.html

## Eksterne lenker
*
Grått urtefly

**Grått urtefly** (*Paradrina selini*) er en sommerfugl som tilhører familien nattfly (Noctuidae).

## Utseende
Et middelsstort (vingespenn 27 – 32 mm), kraftig bygd, grått nattfly. Forvingen er grå med utydelige tegninger, ofte er det to diffuse, mørke tverrbånd. Ring- og nyremerke er vanligvis vanskelige å se. Bakvingen er lyst brungrå, ikke hvit som hos flere ellers svært like arter.

## Levevis
Arten er mest å finne i varme, solåpne biotoper med busker. Larvene lever på ulike urter. Den overvintrer som larve. De voksne sommerfuglene flyr om natten fra mai til august, mest i juni og juli.

## Utbredelse
Arten forekommer i Nord-Afrika, Europa og Midtøsten. I Norge er den vanligst på Sørlandet og det sørligste Østlandet, men den er også funnet i Gudbrandsdalen og i indre strøk på Vestlandet.

## Kilder
* Norges sommerfugler – Grått urtefly http://www.toyen.uio.no/fagene/zoologi/insekter/norlep/noctuidae/selini.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/paradrina_selini.html

## Eksterne lenker
*
Iguanodon

**Iguanodon** er typisk for de tobente planteeterne som tok over etter sauropodene i starten av Krittperioden. de var noe av de mest vellykkede dinosaurene som fantes, det er funnet fossiler av skjeletter på alle verdens kontinenter. Ungene gikk på to ben, skjelett funn av Iguanodon-unger viser at frambena er kortere i forhold til de voksne. Dette var kanskje ungenes forsvar mot rovdyr. De voksne gikk rundt på fire ben, men hadde mulighet til å gå og løpe på to ben. Iguanodon vandret i flokker, det finnes avtrykk av fotspor i bergarter fra denne tiden. Noen ganger rullet de seg rundt i gjørma blant kjerringrokk-plantene, vi har også funnet avtrykk av huden deres. 

Det som var spesielt for Iguanodon, var at den kunne tygge maten. De tidligere langhalsede planteeterne svelget steiner som de kunne male maten med, siden de ikke kunne tygge plantene. Iguanodon hadde et nebb som de brukte til å plukke planter og tenner bak som de malte den med før de svelget den. Magen deres var trolig også mer avansert og kunne bryte ned mat lettere. Det larakteristiske særtrekket for Iguanodon var den store kloen på den første fingeren (Tommelen). Vi vet at Iguanodon levde i flokk. I Bernissart, Belgia er det funnet en stor 'gravplass' med Iguanodon skjeletter. Kanskje ble disse tatt av en plutselig flom da de krysset et vassdrag, slik gnuene gjør den dag i dag.

## Brikkene faller på plass
Den belgiske gruvearbeideren Jules Creteur, som fant de merkelige klumpene i gruven i Bernissart, tok dem med seg opp til overflaten og undersøkte dem. Han fant ut at det var biter av forstenet ben. Creteur hadde gravd seg gjennom bergartene i den forhistoriske fjellskjeden og funnet gropen med Iguanodon-gravplassen som var fylt med sedimenter fra Krittperioden. Arbeidet i gruven ble stoppet. En gruppe fra Det naturhistoriske museum i Brussel ble tilkalt, og eksperter begynte å grave ut skjelettene. På tre år ble 39 Iguanodon-skjeletter fraktet opp til overflaten. Disse var for det meste komplette, i motsetning til de tidligere funnene som var gjort i England. 

Den forskeren som er mest kjent for arbeidet som ble gjort i Bernissart, er Louis Dollo fra Det naturhistoriske museet i Brussel. I 1882 begynte han å studere og rekonstruere  skjelettene. I en bygning som en gang hadde vært et kapell, monterte han og medarbeiderne elleve av de mest komplette skjelettene i mest mulig naturlige stillinger, en jobb som tok ca. 30 år. Dollo trodde at Iguanodon gikk rundt på bakbena, til forskjell fra dagens iguana-øgle. Han fant ut at at det var Iguanodon-øgler i to forskjellige størrelser. Han trodde det kunne være to forskjellige arter, eller at det dreide seg om  hanner og hunner av en og samme art. Nå tror vi at den første forklaringen er riktig: Det er flere forskjellige Iguanodon-arter. 

I 1960 ble det funnet fotspor av noe man trodde var Iguanodon på Svalbard. Man har i senere tid funnet ut at dette er en ennå ukjent slektning av arten.
Husurtefly

**Husurtefly** (*Paradrina clavipalpis*) er en sommerfugl som tilhører familien nattfly (Noctuidae).

## Utseende
Et middelsstort (vingespenn 28 – 32 mm), kraftig bygd, lyst brunlig grått nattfly. **Forvingen** er avrundet trekantet og har gjerne 3-4 svarte flekker ved framkanten, mer eller mindre tydelige, grå, ring- og nyremerker og mer eller mindre tydelige, mørke siksak-tverrstreker. **Bakvingen** er hvit, årene i den ytre delen og ytterkanten er brungrått bestøvet. Den ligner mest på lyst urtefly (*Platyperigea montana*) men skiller seg fra denne på vingenes mer brunlige fargetone.

## Levevis
Arten er vanlig i hager og i og ved bebyggelse. Den kan ofte påtreffes inne i hus, særlig i uthus. Larvene lever på visne plantedeler, og kan være tallrike i høy, både mens det fortsatt ligger til tørk og under lagring innendørs. De voksne sommerfuglene kan påtreffes hele sommeren. Den overvintrer som fullvoksen larve.

## Utbredelse
Husurteflyet finnes i Nord-Afrika, i hele Europa og videre østover til Stillehavet i Øst-Sibir. I Norge er det vanlig nord til Lofoten.

## Kilder
* Norges sommerfugler – Husurtefly http://www.toyen.uio.no/fagene/zoologi/insekter/norlep/noctuidae/clavipalpis.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/paradrina_clavipalpis.html
* *Paradrina clavipalpis* på UK moths: https://web.archive.org/web/20071024140925/http://www.ukmoths.org.uk/show.php?bf=2389
## Eksterne lenker
*
Jabalia

**Jabalia** (جباليا , eller *Jabalya*) er en by nord på Gazastripen. I 1945 hadde byen 3500 innbyggere. Dette antallet vokste til 82.877 innbyggere i 2006 – da er ikke den inntilliggende flyktningleiren medregnet. Byen ble i 2009 hardt rammet av Israels bombing og invasjon av Gazastripen.

Byen er omgitt av fruktbar jordbruksmark og rike appelsintrelunder. Byens historie går meget langt tilbake, noe utgravningsfunn fra romersk og bysantinsk tid vitner om. Vakre gulvmosaikker er funnet der en bysantinsk kirke hadde ligget. Noen mindre rester av en moske fra 1300-tallet står fremdeles.

Etter Palestinakrigen i 1948 opprettet UNRWA en 1,4 km² stor flyktningleir nord i byen for om lag 35&nbsp;000 mennesker; Jabalialeiren. Det fra denne flyktningleiren at den første intifadaen utgikk i desember 1987. I 2005 var det registrert 106.691 mennesker i flyktningleiren.

## Krigen i 2009
Jabalia var byen som ble hardest rammet av Israels bombing og invasjon av Gazastripen i 2009. Nesten alle hus, fabrikker og oliventrær ble jevnet med jorden under krigshandlingene. I bydelene Qirem og Abed Rabbo var det like etter våpenhvilen flere hundre meter mellom hvert hus som fremdeles sto. Fabrikkene i det østlige Jabalya som produserte elektriske artikler, olivenolje og sement, ble alle lagt i grus. Jordene ble også ødelagt, dels av bomber, men mest av de israelske stridsvognenes larveføtter. Jabalya var blant byene som først ble invadert av israelske styrker i løpet av den 22 dager lange offensiven på Gazastripen.

## Referanser
Bjørn Røstad

**Bjørn Røstad** (født 10. desember 1951) er en norsk musiker, kjent som en del av Sambandet. 

## Karriere
Bjørn Røstad begynte sin karriere med å spille barytonsaksofon i 1966 og han ble med i sitt første band, «True», en Rhythm & blues-gruppe fra Oslo. Han var deretter med å starte soulgruppa Kropp og Sjel i 1968. Han studerte deretter musikk ved musikkfagskolen i Oslo, hvor han spilte barytonesaks. Han er også utdannet som overtrykker i litograffaget med svennebrev i 1972. Han spilte deretter et år i Gardemusikken i 1971 og var med i Universitetsstorbandet i Oslo i tre år fram til 1978.  

Han var i en periode med i Bjølsen Valsemølle, før han ble med i «The Hawks» i 1978. Denne gruppa reiste på norgesturné med Terje Tysland i 1979. Da gruppa kom til Trondheim, ble han igjen der sammen med keyboardist Lasse Hafreager for å bli en del av Åges Sambandet. Han var med i Sambandet til det ble oppløst etter Eldorado-turneen i 1987. Ble med da Åge Aleksandersen samlet Sambandet igjen i 2003.

Han har også jobbet i flere år som faglærer og medielærer ved Brundalen videregående skole og Norges Kreative Fagskole.

## Diskografi
### Åge Aleksandersen & Sambandet
* *[[Ramp (album)|Ramp]]* (1980)
* *[[Mølje og sodd]]* (1981)
* *[[Dains me mæ]]* (1982)
* *[[Levva livet!]]* (1984)
* *[[Åge Aleksandersens beste (1984-album)|Åge Aleksandersens beste]]* (1984)
* *[[Lys og varme (samleplate)|Lys og varme]]* (1984)
* *[[Ljus och värme]]* (1985)
* *[[Eldorado (album)|Eldorado]]* (1986)
* *[[Sanger (album)|Sanger]]* (1990)
* *[[Åges beste 1972-1994]]* (1994)
* *[[Mit danske eventyr]]* (2000)
* *[[Åge Original]]* (2001)
* *[[To skritt frem]]* (2005)
* *[[Gull (Åge Aleksandersen-album)|Gull]]* (2005)
* *[[Snöharpan]]* (2006)
* *[[Katalysator (album)|Katalysator]]* (2008)
* *[[Åge-boks 1]]* (2009)
* *[[Åge-boks 2]]* (2009)
* *[[Levva livet &ndash; 25-års jubileum]]* (2009)
* *[[Furet værbitt]]* (2011)
* *[[Sukker og salt]]* (2014)
* *[[Det e langt å gå til Royal Albert Hall]]* (2016)

### Andre deltagelser
* Sønner av Norge: *Stutum hvem er han'/Lillestrøm visa* (1974)
* Undertakers Circus: *[[Brød & Cirkus]]* (1975)
* Terje Tysland: *[[Send mæ hjæm!]]* (1981)
* Milorg Blues Band: *Fred, frihet og alt gratis/Krypskyttere* (1982)
* Bjølsen Valsemølle: *[[Vaterlands bru (album)|Vaterlands bru]]* (1985)
* Fig Leaf: *[[Hum (Fig Leaf-album)|Hum]]* (1994)
* TBK Records: *[[Trondheim Bluesklubb 25 år &ndash; 1981&ndash;2006]]* (2006)
* Mr. Crosten: *[[Sea of Time]]* (2012)
* Betty Stjernen, Elias Akselsen og Børge Pedersen: *[[Levd liv]]* (2012)
* Sorgenfri: *[[The Last Waltz (Sorgenfri-album)|The Last Waltz]]* (2015)
* Terje Tysland: *[[Terje Tysland 1977&ndash;1992]]* (2018)
Jabalialeiren

**Jabalialeiren** er en palestinsk flyktningleir på Gazastripen. 

Etter Palestinakrigen i 1948 opprettet UNRWA en 1,4 km² stor flyktningleir nord for den da lille byen Jabalia på Gazastripen. Leiren var beregnet for om lag 35&nbsp;000 mennesker. Det var fra denne flyktningleiren at den første intifadaen utgikk i desember 1987. I 2006 bodde det rundt 93 000 mennesker i flyktningleiren.

Befolkningen ble hardt rammet i forbindelse med krigen mellom Hamas og Israel i januar 2009. En stor andel av bygningene ble ødelagt eller skadet av israelske bomber. Ved en anledning skal åtte mennesker som ble antatt å være fra samme familie blitt drept av en israelsk stridsvogngranat.

Hamas’ innenriksminister Saeed Seyyam befant seg i et hus i denne leiren da han ble drept i et israelsk flyangrep den 16. januar 2009.

Israelske fly bombet flyktningleiren natt til 31. oktober og natt til 1. november 2023. Målet var å drepe Hamas-kommandanten Ibrahim Biari, som skal ha vært sentral i planleggingen av Hamas' angrep på Israel 7. oktober 2023. Minst 195 mennesker døde i angrepene.

## Referanser


## Eksterne lenker

* UNRWA om flyktningleiren
Tangmoen Idrettslag

**Tangmoen Idrettslag** (stiftet høsten 1978) er et fotball- og idrettslag fra bydelen Tangmoen på Stjørdalshalsen i Stjørdal, Trøndelag. Idrettslag rekrutterer hovedsakelig fra Kvislabakken skolekrets som starter på Tangmoen (Kvislabakken skolekrets består av; Tangmoen, Sutterøy, Kvislabakken, Vassbygda, Vikanlandet og Nordlandsfeltet), men oppover i aldersklassene kommer det spillere fra andre klubber i nærområdet til Tangmoen.

## Fotball
A-laget i fotball for menn vant sin avdeling i 4. divisjon 2008, og rykket dermed opp til 3. divisjon, der også naboklubben Stjørdals-Blink befinner seg.

I 2012-sesongen spiller Tangmoen i 3. divisjon, etter å ha rykket opp fra 4. divisjon i 2011.

#### Tabellen 2012

## Idrettsanlegg
I 2004 fikk Tangmoen sin første grusbane etter iherdig dugnadsinnsats av foreldre og andre ildsjeler som hadde lyst til å gjøre en innsats for klubben. I 2006 kom det en gjeng eksperter med kunstgress til Kvislabakken og nok en gang med litt hjelp av lokale ildsjeler så ble det lagt kunstgressdekke over grusbanen.
Tangmoen har også den mest moderne garasjen på Stjørdal med kiosk og et lite oppholdsrom hvor trenerne og spiller kan ha små møter og diskutere saker og ting som angår klubben.

## Referanser


## Eksterne lenker
* 
* Tangmoen Fotball
Afrikamesterskapet i fotball for kvinner 1995

**Afrikamesterskapet i fotball for kvinner 1995** var den andre gjennomføringen av Afrikamesterskapet i fotball for kvinner. Mesterskapet ble gjennomført som en ren cup, der lagene møttes hjemme og borte. Det var nye lag som meldte seg på, og det var bare to av de åtte påmeldte lagene som trakk seg. Vinneren kvalifiserte seg til VM.

## Sluttspillet
### Oversikt
Resultatene er sammenlagt etter to kamper:

### Kvartfinaler

### Semifinaler

### Finale

## Eksterne lenker
* Resultater fra RSSSF.com
Joseph Kony

**Joseph Kony** (født 1961) er leder for Lord’s Resistance Army (LRA, «Herrens motstanderhær»), en geriljagruppe som deltar i et voldelig felttog for å etablere av ham selv som leder for et teokratisk styre i Uganda. Gruppen fremholder at de er basert på den kristne Bibelen og De ti bud. Kony hevder at han selv er et åndemedium.

LRA, som har fått et skrekkinnjagende rykte for sin brutalitet mot folket i Nord-Uganda, har kidnappet rundt  barn (som barnesoldater og sexslaver) siden opprørene startet i 1999.
Hoveddelen av gruppen hans er barn, men antallet barn som har slåss for ham varierer. Når de bortfører barn, har Kony og hans hær ofte drept barnas nærmeste familie og naboer. Dermed har barna gjerne ikke noen andre valg enn å slutte seg til Kony. I 1992 omdøpte Kony gruppen sin til *United Democratic Christian Army*. Den 6. oktober 2008 kunngjorde Den internasjonale straffedomstolen (ICC) en arrestordre hvis hadde blitt utstedt på fem medlemmer av LRA, for forbrytelser mot menneskeheten. Dette etter at en lukket tiltale hadde funnet sted. Tiltaler mot Kony omfatter forbrytelser mot menneskeheten, drap, slaveri og voldtekt, plyndring og tvang av barn inn i opprørernes rekker.

I november 2022 meldte ICC at de ønsker å straffeforfølge Joseph Kony.

## Kony 2012
Kony 2012 er en kampanje som har sitt utspring i USA. Invisible Children Inc. har lagt ut en kortfilm (*Kony 2012*) der det settes fokus på Konys handlinger de siste 26 årene. Målet med videoen er å gjøre verden oppmerksom på hva som foregår i Uganda. Formålet er at budskapet skal spre seg globalt gjennom sosiale og tradisjonelle medier. Kony mottok en bølge av oppmerksomhet i mars 2012 da den tretti minutter lange dokumentaren, produsert av filmskaper Jason Russell, ble publisert på YouTube. Hensikten med filmen var å trekke oppmerksomheten mot Kony i et forsøk på å øke omverdenens engasjement for situasjonen i Uganda.

## Referanser